Qalib İbrahimoğlu

Qalib İbrahimoğlu () — Həsən bəy Zərdabi mükafatçısı, Azərbaycan Jurnalistlər Birliyinin üzvü. Bakıvaxtı.az saytının baş redaktoru.

 Həyatı 
Qalib İbrahimoğlu 1972-ci il mayın 9-da Yevlax şəhərində anadan olub. 1979-cu ildə Yevlax şəhər Ş.Qurbanov adına 8 saylı orta məktəbin birinci sinfinə getmiş, 1989-cu ildə həmin məktəbi bitirib. 1990–92-ci illərdə keçmiş Sovet Ordusunda hərbi xidmət keçib.

 Təhsili 
1992-ci ildə keçmiş Bakı Sosial İdarəetmə və Politologiya İnstitutunun (indiki Prezident yanında İdarəçilik Akademiyası) sosial idarəetmə və sosiologiya fakültəsinə qəbul olmuş, 1998-ci ildə həmin institutu bitirib.

 Ailəsi 
Ailəlidir, üç övladı var. 

 Fəaliyyəti 

 Mətbuat fəaliyyəti 
 1994-cü ildən mətbuatdadır. Həmin il Yevlaxda çıxan "Nicat" qəzetində müxbir, daha sonra redaktor vəzifəsində işləyib. 1996-cı ildə Bakıda nəşr olunan "Hürriyyət" qəzetində müxbir, şöbə redaktoru, baş redaktorun I müavini vəzifəsində çalışıb.
 1997-ci ildə "Bu gün" qəzeti baş redaktorunun I müavini, "Hürriyyət" qəzetinin baş redaktoru vəzifəsində işləyib.
 1998-ci ilin sentyabrından 1999-cu ilin fevral ayına qədər "Azadlıq" qəzetində məsul katib olub. 
 1999-cu ildə "Kaspi" qəzetinin baş redaktoru olub.
 1999-cu ilin fevralından 2019-cu ilin fevralınadək "Ekspress" qəzetinin redaktoru, Baş redaktor əvəzi olub.
 2019-cu ilin fevralından həmin iln iyul ayınadək "Lent.az" xəbər portalında, iyuldan  2021-ci ilin dekabrınadək Azəri-Press Agentliyində (APA) redaktor olub.
 2021-ci il dekabrın 1-dən Bakıvaxtı.az xəbər portalının Baş redaktorudur.

Azərbaycan Mətbuat Şurası "Reket" jurnalistikasına qarşı komissiyanın, Azərbaycan Jurnalistlər Birliyinin, Orta Asiya və Güney Qafqaz Söz Azadlığı Şəbəkəsi İdarə Heyətinin üzvüdür.

 Mükafat 
Azərbaycan Jurnalistlər Birliyinin Həsən Bəy Zərdabi mükafatının laureatıdır.

21 iyul 2025-ci ildə Azərbaycan Respublikasının Prezidenti İlham Əliyev tərəfindən Azərbaycanda milli mətbuatın inkişafında xidmətlərinə görə “Tərəqqi” medalı ilə təltif olunub

 İstinadlar 

Kateqoriya:Həsən bəy Zərdabi mükafatı laureatları